37. ΒΑΣΙΛΙΚΟΝ ΔΙΑΤΑΓΜΑ της 18 Ιουλ./2 Αυγ. 1957 (ΦΕΚ Α΄ 140) Περί καθορισμού της αρμοδιότητος του γενικού Διευθυντού Ταχυδρομείων των παρά τη Κεντρική και Περιφερειακή Ταχ. Υπηρεσία Προϊσταμένων Διευθύνσεων Υπηρεσιών και Τμημάτων, αναπληρώσεως αυτών και των καθ’ έκαστα αρμοδιοτήτων των Τμημάτων της Κεντρικής Υπηρεσίας. Έχοντες υπ’ όψει τας διατάξεις των άρθρ. 7 και 8 του δια του Νόμ. 3811/1929 κυρωθέντος Ν.Δ/τος της 27 Φεβρ. 1926 «περί Διοικήσεως Υπηρεσίας Τ.Τ.Τ.» και του από 16.4.1957 Β.Δ/τος «περί της κατ’ εκτέλεσιν του άρθρ. 4 του Ν.Δ. 3605/1956 κλπ. μεταβολής της οργανώσεως της Κεντρικής και Περιφερειακής Ταχυδρομικής Υπηρεσίας», ως και την υπ’ αριθ. 334/1957 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών και Δημοσίων Έργων Υπουργού, απεφασίσαμεν και διατάσσομεν: Σελ. 18 Αρμοδιότητες Γενικού Διευθυντού Ταχυδρομείων Άρθρ.1.-Ο Γενικός Διευθυντής Ταχυδρομείων μεριμνά δια την εύρυθμον λειτουργίαν της όλης Ταχυδρομικής Υπηρεσίας, ασκεί επίβλεψιν επί πάντων των οργάνων της υπηρεσίας ταύτης και εισηγείται τω Υπουργώ απ’ ευθείας ή δια των παρ’ αυτή Διευθυντών επί παντός θέματος γενικωτέρου ενδιαφέροντος. Υπογράφει υπό τον τύπον «Εντολή Υπουργού» πάντα τα έγγραφα τα αναφερόμενα εις θέματα της Ταχυδρομικής Υπηρεσίας εξαιρέσει, α)εκείνων άτινα κατά την κρίσιν του ως γενικωτέρου ενδιαφέροντος ή ως χαράσσοντα κατευθυντηρίους γραμμάς χρήζουσι της υπογραφής του Υπουργού, β)των Νόμων, Δ/των και Συμβάσεων και γ)των δια της Εφημερίδος της Κυβερνήσεως δημοσιευομένων αποφάσεων, ως και των υπό του Υπουργού κατά τας διατάξεις του παρόντος εκδιδομένων αποφάσεων περί αναπληρώσεως κωλυομένων ή απουσιαζόντων Προϊσταμένων. Ο Γενικός Διευθυντής Ταχυδρομείων ασκεί ιδίως τας κάτωθι αρμοδιότητας: 1)Υπογράφει τα χρηματικά εντάλματα πληρωμής και προπληρωμής, τα επιτροπικά, ως και τας οικείας εγκριτικάς αποφάσεις τας αφορώσας εις δαπάνας της Ταχυδρομικής Υπηρεσίας ή του προσωπικού ταύτης, ασχέτως ποσού. 2)Εγκρίνει δαπάνας εις βάρος του ειδικού προϋπολογισμού δι’ εκτέλεσιν έργων ή προμηθειών μέχρι του ποσού δραχ.100.000 και υπογράφει τα εκδιδόμενα χρηματικά εντάλματα πληρωμής ή προπληρωμής, ασχέτως ποσού. 3)Εκδίδει υπηρεσιακού περιεχομένου εγκυκλίους διαταγάς. 4)Αλληλογραφεί απ’ ευθείας με τας Δημοσίας Αρχάς του Κράτους και Εταιρείας ημεδαπάς ή ξένας επί παντός τρεχούσης φύσεως ζητήματος. 5)Υπογράφει τα έγγραφα τα αφορώντα υποθέσεις στεγάσεως των Ταχ. Υπηρεσιών εις μίσθια Καταστήματα ή Καταστήματα της κυριότητος του Δημοσίου. 6)Εγκρίνει την εκ της έδρας απομάκρυνσιν υπαλλήλων δι’ εκτέλεσιν υπηρεσίας. 7)Χορηγεί εις το προσωπικόν παντός βαθμού κανονικάς και αναρρωτικάς αδείας κατά τας κειμένας διατάξεις. 22.Α.α.36-37 Γενική Διεύθυνση Ταχυδρομείων 8)Μετακινεί δι΄ αποφάσεώς του από θέσεως εις θέσιν ετέρας Δ/νσεως της Κεντρικής Υπηρεσίας τους επί 6ω βαθμώ και κατωτέρω υπαλλήλους της Υπηρεσίας ταύτης. 9)Ασκεί πειθαρχικήν αρμοδιότητα επί πάντων των Ταχ. Υπαλλήλων από του 4ου βαθμού και κάτω. 10)Εγκρίνει και υπογράφει πάσας τας εκ των κειμένων Νόμων προβλεπομένας αυξήσεις μισθών του προσωπικού, λόγω πολυετούς υπηρεσίας. 11)Εγκρίνει την μισθοδοσίαν των κατά τας κειμένας διατάξεις προσλαμβανομένων αναπληρωτών προσωρινών διανομέων και προσωρινών αναπληρωτών. 12)Διεξάγει την μετά του Διεθνούς Γραφείου της Βέρνης και των ξένων Υπηρεσιών αλληλογραφίαν εις ό,τι αφορά την εφαρμογήν των διεθνών συμβάσεων και συμφωνιών. 13)Υπογράφει τας αποφάσεις περί αναθέσεως καθηκόντων διαχειριστών επιταγών, δεμάτων, Ταμιευτηρίου και παγίας προκαταβολής ταχυδρομικών ενσήμων. 14)Υπογράφει τα έγγραφα προς το Γνωμοδοτικόν Συμβούλιον Προμηθειών περί της ανάγκης προμηθείας πάσης φύσεως υλικών. 15)Ορίζει δι΄ αποφάσεώς του τους διανομείς εις ους ανατίθεται η κατ΄ οίκον πληρωμή επιταγών κατ΄ αποκλειστικήν απασχόλησιν, συμφώνως προς τας σχετικάς διατάξεις. 16)Υπογράφει τα έγγραφα τα σχετικά με την τιμολόγησιν των ταχυδρομικών αντικειμένων. 17)Υπογράφει τα εις εκτέλεσιν αποφάσεων του Συμβουλίου Εκμεταλλεύσεως αφορώντα υπηρεσιακά έγγραφα ως και τας ανακοινώσεις των υπό του Υπουργού εκδιδομένων αποφάσεων και Δ/των διορισμού η μεταθέσεως Ταχυδρομικών υπαλλήλων. 18)Επιβάλλει τα υπό διατάξεων των Νόμων περί Ταχ. Ανταποκρίσεως προβλεπόμενα πρόστιμα επί παραβάσεων ιδιωτών. Ο Γενικός Διευθυντής Ταχυδρομείων προσυπογράφει αμέσως προ της υπογραφής των υπό του Υπουργού, πάντα τα υποβαλλόμενα αυτώ έγγραφα των παρά τη Κεντρική Υπηρεσία Διευθύνσεων, Υπηρεσιών και Τμημάτων. Τον Γενικόν Διευθυντήν Ταχυδρομείων προσωρινώς απόντα η  κωλυόμενον, αναπληροί εις εκ των παρά τη Κεντρική Υπηρεσία της Γενικής Δ/νσεως Ταχυδρομείων υπηρετούντων Διευθυντών Υπουργείου α΄ τάξεως επί 2ω βαθμώ Α΄ Κατηγορίας, οριζόμενος εκάστοτε υπό του Υπουργού. Άρθρ.2-7.(Αντικατεστάθησαν δια των άρθρων 1120 και 25 του Β.Δ. 870/1960).